stanford-oval/wikipedia huggingface dataset:
דג'ימון הונסו
קריירה

הופעת הבכורה של הונסו הייתה בסרטה של סנדרה ברנרד "בלעדייך אני לא כלום", כמו כן השתתף בסדרה "בוורלי הילס 90210". ב-1994 השתתף הונסו בתפקיד קטן בסרט האקשן הבדיוני "סטארגייט".
בשנת 1997 ערך הונסו את תפקיד הפריצה שלו בדרמה ההיסטורית מועמדת 4 פרסי אוסקר של סטיבן ספילברג "אמיסטאד", שמבוססת על ספינת העבדים הספרדית ש-53 אפריקאים שהיו עליה ניסו להגיע לארצות הברית ולבסוף נכלאו בה. בסרט גילם הונסו את דמותו של ג'וזף סינקה, עבד אפרו-אמריקאי מסיירה לאון שלחם לחירותו. על תפקידו היה הונסו מועמד לפרס גלובוס הזהב.
בשנת 2000 שיחק הונסו לצד ראסל קרואו בדרמה ההיסטורית זוכת 5 פרסי אוסקר של רידלי סקוט "גלאדיאטור". בסרט גילם הונסו את דמותו של יובה שנלקח מביתו ומשפחתו שבנומידיה ונמכר לעבדות, במשך העלילה הוא הופך להיות ידידו הקרוב של גיבור הסרט מקסימוס.
בשנת 2002 שיחק הונסו לצד סמנתה מורטון בדרמה הרומנטית מועמדת 3 פרסי אוסקר "באמריקה", על תפקידו קיבל הונסו מועמדות לפרס אוסקר לשחקן המשנה הטוב ביותר אותה הפסיד לטים רובינס. בסרט גילם הונסו את דמותו של מתיאו, אמן מיוסר שגר בבניין באחת משכונות העוני של מנהטן והופך לידידם הטוב של זוג מהגרים מאירלנד. באותה שנה שיחק הונסו גם לצד הית' לדגר וקייט הדסון בדרמת המלחמה "ארבע נוצות".
ב-2003 השתתף הונסו בסרט ההמשך למותחן הפעולה המבוסס על משחק המחשב המפורסם "טומב ריידר", "טומב ריידר 2 - סוד החיים" בכיכובה של אנג'לינה ג'ולי.
בשנת 2005 שיחק הונסו לצד קיאנו ריבס ורייצ'ל וייס במותחן האימה "קונסטנטין" ובמותחן הבדיוני של מייקל ביי "איילנד" לצד סקרלט ג'והנסון ויואן מקגרגור. בהמשך השנה שיחק בסרט הקומדיה "סלון יופי" בכיכובה של קווין לטיפה.
בשנת 2006 זכה הונסו למועמדות שנייה לפרס אוסקר לשחקן המשנה הטוב ביותר על משחקו במותחן האקשן מועמד 5 פרסי אוסקר "לגעת ביהלום". בסרט גילם הונסו את סולומון ואנדי שנחטף מביתו וממשפחתו שבסיירה לאון ונאלץ לעבוד בכפייה במחצבת יהלומים. סולומון מצטרף אל דני ארצ'ר (לאונרדו די קפריו), מיסיונר דרום אפריקאי, ומאדי בוון (ג'ניפר קונלי), עיתונאית אמריקאית אידיאליסטית למסע של גאולה ברחבי המדינה שסועת הטרור במטרה לאחד את סולומון עם בני משפחתו.
לאחר מכן שיחק הונסו בתפקיד משני בפנטזיית הפעולה "אראגון" שם גילם את דמותו של אג'יהד.
ב-2009 שיחק הונסו בתפקיד ראשי במותחן הבדיוני "פוש" וגילם את דמותו של הנרי קארוור, סוכן ומחדיר מוכשר אשר נשלח במטרה ללכוד בשנית את קירה, מחדירה מוכשרת שברחה מהמחלקה ועל כך נגזר עליה גזר דין מוות.
בשנת 2014 דיבב את דמותו של דראגו בלאדויסט, הנבל הראשי של סרט האנימציה המצליח "הדרקון הראשון שלי 2" וגם ביולי 2014 גילם את דמותו של הנבל קוראת' הרודף בסרט גיבורי-העל שובר הקופות האפי של מארוול "שומרי הגלקסיה". הוא שב לגלם את דמותו של קוראת' ב-2019, בסרט "קפטן מארוול".
בשנת 2015 ,הוא גילם דמות חדשה בסרט השביעי של סדרת סרטי הפעולה המצליחה "מהיר ועצבני" .
בשנת 2017 שיחק בסרט "קינג ארתור: אגדת החרב", פנטזיה היסטורית על המלך ארתור אשר הפך למיתוס. בסרט הונסו מגלם את סיר בדיבר, לצידם של צ'ארלי האנם, אריק באנה, אסטריד ברג'ס פריסבי וג'וד לאו.
חיים אישיים

בשנת 2007 החל לצאת עם הדוגמנית ממוצא אפריקאי-יפני קימורה לי סימונס. בקיץ 2008 השניים השתתפו בטקס מחויבות מסורתי בעת ביקורם אצל משפחתו של הונסו במולדתו בבנין. בשנת 2009 נולד לזוג בן, קנזו לי סימונס. הונסו וסימונס, שמעולם לא נישאו כחוק בארצות הברית, הודיעו על פרידתם בנובמבר 2012.
הונסו הוא בעל אזרחות כפולה; צרפתית ואמריקאית וגר כיום בלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1990 | אני כלום בלעדייך | חבר לשעבר |  |
| 1992 | חדירה בלתי חוקית | אסיר |  |
| 1994 | להרוג את זואי | מויס (קול) |  |
| 1994 | סטארגייט | הורוס |  |
| 1997 | Ill Gotten Gains | פאיה |  |
| 1997 | אמיסטאד | ג'וזף סינקה |  |
| 1998 | שוכני המצולות | ויוו |  |
| 2000 | גלדיאטור | יובה |  |
| 2002 | Le Boulet | יוסוף הבלש |  |
| 2002 | ארבע הנוצות | אבו פאטמה |  |
| 2003 | באמריקה | מתיאו | פרס אינדפנדנט ספיריט לשחקן המשנה הטוב ביותר (אנ') (2003) |
| 2003 | בייקר בויז | "מאדרלנד" |  |
| 2003 | טומב ריידר 2: סוד החיים | קוסה |  |
| 2004 | בלוברי | וודהאד |  |
| 2005 | קונסטנטין | פאפא מידנייט |  |
| 2005 | סלון יופי | ג'ו |  |
| 2005 | איילנד | אלברט לורנט |  |
| 2006 | לגעת ביהלום | סולומון ונדי |  |
| 2006 | אראגון | אז'יהוד |  |
| 2008 | לעולם אל תיכנע | ג'ין רוקואה |  |
| 2009 | פוש | הסוכן הנרי קארוור |  |
| 2010 | הסערה | קאליבן |  |
| 2011 | Elephant White | קרטיס צארצ' |  |
| 2011 | כוחות מיוחדים | קובאקס |  |
| 2013 | לטוס אל האהבה | קווינטון ג'ימסון |  |
| 2014 | הדרקון הראשון שלי 2 | דראקו בלאדויסט | דיבוב |
| 2014 | שומרי הגלקסיה | קוראת' |  |
| 2015 | הבן השביעי | ראדו |  |
| 2015 | מהיר ועצבני 7 | מוזה ג'אקאנדה |  |
| 2015 | סודות הוותיקן | ויסאר עימאני |  |
| 2015 | אוויר | קרטרייט |  |
| 2016 | האגדה של טרזן | צ'יף מבונגה |  |
| 2017 | קינג ארתור: אגדת החרב | סר בדיוור |  |
| 2017 | דומה אך שונה | דנוור מור |  |
| 2018 | אקוומן | המלך ריקו (קול) |  |
| 2018 | In Search of Voodoo: Roots to Heaven | קריין | סרט תיעודי גם במאי ותסריטאי |
| 2019 | מים שקטים | דיוק |  |
| 2019 | קפטן מארוול | קוראת' |  |
| 2019 | שהאזאם | המכשף שאזאם |  |
| 2019 | המלאכיות של צ'רלי | בוזלי |  |
| 2021 | מקום שקט 2 | שורד על האי |  |
| 2021 | קינגס מן: ההתחלה | שולה |  |
| 2021 | שהאזאם | המכשף שאזאם |  |
| 2022 | בלאק אדם | המכשף שאזאם |  |
| 2023 | ירח המרד | גנרל טיטוס |  |
| 2023 | גראן טוריסמו | סטיב מרדנבורו (אנ') |  |
| 2023 | שהאזאם! 2: זעם האלים | המכשף שאזאם |  |
| 2024 | ירח המרד - חלק שני: המצלקת | גנרל טיטוס |  |
| 2024 | מקום שקט: היום הראשון | שורד על האי |  |
| 2024 | להציל את היער (אנ') | אבא של אוזי | דיבוב |
| 2025 | Last Breath |  |  |
| 2025 | Beneath the Storm |  |  |
| TBA | Marriage | ביקוורד | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1990 | בוורלי הילס 90210 | דורמן | פרק: "Class of Beverly Hills" |
| 1999 | ER | מובאלגי איקבו | 6 פרקים |
| 2000 | משפחת תורנברי | אדם כפרי | דיבוב; פרק: "Luck Be an Aye-Aye" |
| 2001 | Soul Food | ויקטור אונוקה | פרק: "Games People Play" |
| 2004-2003 | זהות בדויה | קזארי בומאני | 3 פרקים |
| 2010 | הפנתר השחור | הפנתר השחור | דיבוב; 6 פרקים |
| 2016 | עיירה ללא מוצא (אנ') | סי ג'יי מיצ'האם | תפקיד ראשי (עונה 2); 8 פרקים |
| 2018 | הדרקון הראשון שלי | דראקו בלאדויסט | דיבוב; פרק: "King of Dragons, Part 2" |
| 2019 | The Longest Day in Chang'an | מאסטר ג'י | פרק: "Time Of Great Waste" |
| 2021 | בלתי מנוצח | קיסר מאדים | דיבוב; פרק: "Neil Armstrong, Eat Your Heart Out" |
| 2021 | מה אם...? | קוראת' | דיבוב; פרק: "What If... T'Challa Became a Star-Lord?" |
ג'וזף שטיגליץ

| --- | --- |

 לידה:  9 בפברואר 1943 (בן 82) גארי, אינדיאנה, ארצות הברית 
 שם לידה:  Joseph Eugene Stiglitz 
 ענף מדעי:  כלכלה, screening 
 מקום מגורים:  גארי, אינדיאנה 
 מקום לימודים:  קולג' אמהרסט (1964)  המכון הטכנולוגי של מסצ'וסטס (1967)  פיצוויליאם קולג'  אוניברסיטת שיקגו 
 מנחה לדוקטורט:  רוברט סולו 
 מוסדות:  אוניברסיטת אוקספורד (1976–1979)  הבנק העולמי (1997–2000)  אוניברסיטת פרינסטון (1979–1988)  אוניברסיטת ייל (1970–1974)  אוניברסיטת סטנפורד  אוניברסיטת מנצ'סטר  אוניברסיטת קולומביה 
 תלמידי דוקטורט:  David S. Sibley, Uri Possen, ריק לוין, Anton Korinek, Ian Lindsay Gale, Susan E. Skeath, Richard Arnott, Joseph von Rosthorn Farrell, Andres Rodriguez-Clare, Andrew Kosenko, Ravi Kanbur, Richard J. Gilbert 
 פרסים והוקרה:  הרצאת פישר-שולץ  פרס השלום של סידני (2018)  Paul A. Volcker Lifetime Achievement Award for Economic Policy (2017)  דוקטור לשם כבוד מבית הספר הגבוה ללימודי תעשייה וניהול בפריז (2015)  הרצאות גרוטיוס  פרס דניאל פטריק מויניהאן (2014)  קצין בלגיון הכבוד (18 בינואר 2013)  פרס הכלכלה העולמית (2013)  פרס ג'רלד לואב (2010)  חבר זר של החברה המלכותית (2009)  עמית האקדמיה הבריטית  פרס נובל לכלכלה (2001)  פרס רקטנוולד בכלכלה (1997)  מדליית ג'ון בייטס קלארק (1979)  עמית החברה האקונומטרית (1973)  מלגת גוגנהיים (1969)  תוכנית פולברייט (1967) 
 בן או בת זוג:  אניה שיפרין (28 באוקטובר 2004–?) 
 www.josephstiglitz.com
 
ג'וזף יוג'ין "ג'ו" שטיגליץ (באנגלית: Joseph Eugene "Joe" Stiglitz; נולד ב-9 בפברואר 1943) הוא כלכלן יהודי-אמריקאי, חתן פרס נובל לכלכלה לשנת 2001 וזוכה מדליית ג'ון בייטס קלארק.
שטיגליץ, מן הכלכלנים הידועים של זמננו, פרסם בנוסף למחקרים כלכליים גם מספר ספרים שכוונו לקהל הרחב. הוא ידוע במיוחד בזכות ביקורתו על הגלובליזציה ועל מוסדות בינלאומיים כמו קרן המטבע הבינלאומית, ביקורת אותה השמיע בעודו מחזיק בעמדת סגן נשיא בכיר וכלכלן ראשי בבנק העולמי.
קורות חיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שטיגליץ נולד בעיר גארי שבמדינת אינדיאנה שבארצות הברית, בן לזוג יהודים בשם שרלוט ונתניאל שטיגליץ. בשנים 1960–1964 למד במכללת אמהרסט ואחרי כן במכון לטכנולוגיה של מסצ'וסטס (MIT). אחר–כך המשיך בזכות מלגת פולברייט בלימודיו באוניברסיטת שיקגו. אחרי השלמת לימודיו היה חבר סגל אוניברסיטאות סטנפורד, אוקספורד ייל ופרינסטון. כיום שטיגליץ הוא פרופסור באוניברסיטת קולומביה ועורך במשותף של המגזין The Economists' Voice. נבחר כחבר זר של האקדמיה הבריטית ב-1993.
שטיגליץ נישא שלוש פעמים, האחרונה שבהן בשנת 2004.
נוסף לכהונותיו האקדמיות שימש שטיגליץ במהלך השנים גם יועץ למדיניות כלכלית עבור ממשל ביל קלינטון בין השנים 1997-1995 וכן שימש סגן נשיא בכיר וכלכלן ראשי בבנק העולמי בין השנים 2000-1997. אחרי המחאות החריפות נגד ארגונים כלכליים בינלאומיים, ובמיוחד אחרי מפגש ארגון הסחר העולמי בסיאטל (ארצות-הברית) בשנת 1999 נדחף שטיגליץ לעזוב את כהונתו בבנק העולמי על ידי סגן שר האוצר האמריקני לורנס סמרס. אחרי פרישתו מן הבנק ייסד שטיגליץ את ה"יוזמה לדיאלוג מדיניות" (IPD) שמטרתה לסייע למדינות מתפתחות לבחון חלופות מדיניות ולאפשר השתתפות אזרחים רחבה יותר בקביעת מדיניות כלכלית.
מחקרו העיקרי של שטיגליץ נגע ל"מיסוך" (Screening), טכניקה המשמשת סוכן כלכלי אחד לצורך שאיבת מידע פרטי מסוכן אחר. על תרומתו זו לתאוריה של מידע א-סימטרי זכה שטיגליץ בפרס נובל, יחד עם ג'ורג' אקרלוף ומייקל ספנס.
שטיגליץ פרסם מספר ספרים שכוונו לקהל הרחב כמו "סוציאליזם לאן", ספר המספק מבוא לתאוריות שמאחורי הכישלון הכלכלי במזרח אירופה ותפקיד המידע הלא שלם בשווקים. בשנת 2002 פרסם את "אי נחת בגלובליזציה" שבו טען כי קרן המטבע הבינלאומית מציבה את עניינה של "בעלת המניות העיקרית" בה, ארצות הברית, מעל לזה של המדינות העניות שלהן נועדה הקרן לעזור. בשנת 2003 פרסם ספר בשם "שנות התשעים העליזות", הכולל ניתוח של עלייתה ונפילתה של הבורסה בשנות התשעים. בשנת 2008, פרסם את "לתקן את הגלובליזציה", ספר המזהה את הבעיות המרכזיות בתהליכי הגלובליזציה ומציע פתרונות מעשיים לפתרונן.
בשנת 2014 הוענק לו תואר דוקטור לשם כבוד מאוניברסיטת המדינה של אריזונה.
ספריו שתורגמו לעברית

אי נחת בגלובליזציה, תרגמה מאנגלית: רחל אהרוני, הוצאת הקיבוץ המאוחד, תל אביב, תשס"ה 2005.
לתקן את הגלובליזציה, תרגמה מאנגלית: שונמית ליפשיץ. הוצאת אריה ניר, 2008.
מפרסומיו

Economics of the Public Sector. W. W. Norton, New York 1986; 2. Aufl. ebd. 1988; 3. Aufl. ebd. 2000, ISBN 0393966518
Economics. W. W. Norton, New York 1993; 2. Aufl. ebd. 1997. Mit Carl E. Walsh: 3. Aufl. ebd. 2002; 4. Aufl. 2005, ISBN 0393926222
Whither Socialism? MIT Press, Cambridge 1996, ISBN 0262691825
Frontiers of Development Economics. The Future in Perspective. Oxford University Press, 2000, ISBN 0195215923
New Ideas About Old Age Security. Toward Sustainable Pension Systems in the 21st Century. World Bank, Washington 2001, ISBN 0821348221
Peasants versus City-Dwellers. Taxation and the Burden of Economic Development. Oxford University Press, 2002, ISBN 0199253579
Globalization and Its Discontents. W. W. Norton, New York 2002, ISBN 0393051242
Towards a New Paradigm in Monetary Economics. Cambridge University Press, London 2003, ISBN 0521810345
The Roaring Nineties. A New History of the World’s Most Prosperous Decade. W. W. Norton, Washington 2003, ISBN 0393058522
Fair Trade for All. How Trade Can Promote Development. Oxford University Press, New York 2005, ISBN 0199290903
Fair trade. Agenda für einen gerechten Welthandel. Murmann, Hamburg 2006, ISBN 3-938017-63-5
The Poor Get Poorer, 2. April 2006
Principles of Microeconomics. 4. Auflage. W. W. Norton, New York 2005, ISBN 0393926230
עם אמרטיה סן וז'אן פול פיטוסי: Mismeasuring Our Lives The New Press, New York 2010, ISBN 978-1-59558-519-6
Freefall: America, Free Markets, and the Sinking of the World Economy. W. W. Norton, New York 2010, ISBN 978-0393075960,
Selected Works of Joseph E. Stiglitz. Oxford University Press (auf sechs Bände angelegt)
Volume I: Information and Economic Analysis. 2009, ISBN 0199533709
The Price of Inequality: Howf Today's Divided Society Endangers Our Future, W.W. Norton & Company, 2012.
The road to freedom: Economics and the good society. W. W. Norton, New York 2024, ISBN 978-1324074373
הערות שוליים

↑  Honorary Degrees, Arizona State University
| זוכי פרס נובל לכלכלה |
| --- | --- | --- |
| 1969–1975 | פריש, טינברגן (1969) • סמואלסון (1970) • קוזנץ (1971) • היקס, ארו (1972) • לאונטיף (1973) • מירדאל, האייק (1974) • קנטורוביץ', קופמאנס (1975) |  |
| 1976–2000 | פרידמן (1976) • אולין, מיד (1977) • סיימון (1978) • שולץ, לואיס (1979) • קליין (1980) • טובין (1981) • סטיגלר (1982) דברה (1983) • סטון (1984) • מודיליאני (1985) • ביוקנן (1986) • סולו (1987) • אלה (1988) • הוולמו (1989) • מרקוביץ, מילר, שארפ (1990) • קוז (1991) • בקר (1992) • פוגל, נורת' (1993) • הרסני, נאש, זלטן (1994) • לוקאס (1995) • מירליס, ויקרי (1996) • מרטון, שולס (1997) • סן (1998) • מנדל (1999) • הקמן, מקפאדן (2000) |  |
| 2001 ואילך | אקרלוף, ספנס, שטיגליץ (2001) • כהנמן, סמית' (2002) • אנגל, גריינג'ר (2003) • קידלנד, פרסקוט (2004) • אומן, שלינג (2005) • פלפס (2006) • הורוביץ, מסקין, מאירסון (2007) • קרוגמן (2008) • אוסטרום, ויליאמסון (2009) • דיאמונד, מורטנסן, פיסרידס (2010) • סימס, סרג'נט (2011) • רות, שפלי (2012) • פאמה, הנסן, שילר (2013) • טירול (2014) • דיטון (2015) • הארט, הולמסטרום (2016) • ת'יילר (2017) • נורדהאוס, רומר (2018) • קרמר, באנרג'י, דופלו (2019) • מילגרום, וילסון (2020) • אימבנס, אנגריסט, קארד (2021) • ברננקי, דיימונד, דיבוויג (2022) • גולדין (2023) • אג'מולו, ג'ונסון, רובינסון (2024) |  |
| --- | --- |
בקרת זהויות :  NLI: 987007268663705171  PLWABN: 9810695183205606  BIBSYS: 90091791  BNE: XX4579434  BnF: cb12278641d (data)  CANTIC: a10835064  CiNii: DA00777346  GND: 120068524  ICCU: CFIV114630  ISNI: 0000 0001 2126 7538  LCCN: n79133157  LNB: 000001166  MGP: 198150  NDL: 00475653  NKC: jn20000605161  NLA: 35525418  NLG: 194352  NLK: KAC200207601  NSK: 000087363  NTA: 074829440  RERO: 02-A003865467  SELIBR: 229429  SUDOC: 031603688  Trove: 984462  VIAF: 32057966   WorldCat (עם VIAF): 32057966
טורקמנבאשי (עיר)

| --- | --- |

מראה כללי של העיר
 מדינה:  טורקמניסטן טורקמניסטן
 מחוז:  בלקן
 תאריך ייסוד:  1869
 על שם:  Türkmenbaşy 
 שטח:  167.4 קמ"ר
 גובה:  27 מטרים
 אוכלוסייה:  ‏
  ‑ בעיר:  91,745 (2022)
  ‑ צפיפות:  548.1 נפש לקמ"ר (2022)
 קואורדינטות:  40°01′00″N 52°58′00″E﻿ / ﻿40.016666666667°N 52.966666666667°E﻿ / 40.016666666667; 52.966666666667 
 אזור זמן:  UTC +5
  מפת מיקום  מפה מפורטת   (למפת טורקמניסטן מוגדלת) אשגבאט מרי טורקמנאבאט דשוגוז טג'ן בלקנאבאט אבאדאן איראן אפגניסטן אוזבקיסטן קזחסטן קז. הים הכספי טורקמנבאשי(למפת טורקמניסטן רגילה) אשגבאט מרי טורקמנאבאט דשוגוז טג'ן בלקנאבאט אבאדאן איראן אפגניסטן אוזבקיסטן קזחסטן קז. הים הכספי טורקמנבאשי  he tabBackground:;tabBorder:#aaa;defaultTab:0;
 
טוּרקְמַנבָּאשֵי (בטורקמנית: Türkmenbaşy; ברוסית: Туркменбаши) היא עיר במחוז בלקן שבמערב טורקמניסטן, השוכנת על שפת הים הכספי ונחשבת לעיר הנמל הראשית במדינה. העיר נקראה עד 1920 קיזיל סו (מילולית: מים אדומים), בתקופת האימפריה הרוסית והשלטון הסובייטי נקראה קרסנובודסק (ברוסית: Красноводск, שם שגם הוא נגזר מ"מים אדומים"). ב-1993 קרא לה נשיא טורקמניסטן ספרמורט ניאזוב על שם כינויו הרשמי טורקמנבאשי, אבי הטורקמנים. כיום משמשת העיר כמרכז הכלכלי והאדמיניסטרטיבי לאזור התיירות והנופש המתפתח, אוואזה, 16 ק"מ של רצועת חוף ובה בתי מלון ושירותי תיירות. על פי מפקד האוכלוסין האחרון משנת 2022, התגוררו בעיר 91,745 בני אדם.
היסטוריה > לפני שלטון רוסיה

המקום בו הוקמה העיר המודרנית היה תחנה בדרך המשי. במקום קיים שפך נהר יבש של ערוץ קדום של הנהר אמו דריה. אתר העיר ממוקם בצפונו של מפרץ גדול, הוא מוקף הרים צחיחים ובהם מכרות בהט.
ב-1717 הקים במקום הנסיך הרוסי אלכסנדר בקוביץ'-צ'רקסקי עיר מבצר, כחלק מהתקדמות האימפריה הרוסית מזרחה ל"טרנס-כספיה", כלומר האזור שממזרח לים הכספי. מטרת מסעו הייתה כיבוש ח'אנות חיווה. המסע הצבאי נכשל והמקום ננטש למשך 150 שנה.
היסטוריה > תחת השלטון הרוסי

ב-1869 הוקם שנית המבצר הרוסי וסביבו התפתחה במהירות עיר הנמל שנקרה ברוסית קרסנובודסק ובטורקמנית קיזיל-סו, שם שמשמעותו זהה, מים אדומים, בשל הסחף הבוצי הרב שגרפו עמם הנהרות העונתיים הזורמים לים הכספי. העיר שימשה כבסיס רוסי במסגרת "המשחק הגדול" להשתלטות על ח'נות חיווה ובוכרה ועל השבטים הטורקמנים הנוודים. בשנת 1880 הוקמה בה תחנת הרכבת ממנה יצאה המסילה הטרנס-כספית ונמלהּ החל לקלוט מכליות נפט מבאקו, בירת אזרבייג'ן הנמצאת מצידו השני של הים הכספי.
היסטוריה > רצח 26 הקומיסרים של באקו

בתקופת מלחמת האזרחים ברוסיה נשלט האזור על ידי ממשל סוציאל-רבולוציוני, שהתנגד לבולשביקים. ב-1918 נמלטו לעיר 26 קומיסרים בולשביקים ששלטו ב"קומונת באקו" והשליטו שם טרור, לאחר שהשלטון בעיר התחלף ופנה כנגדם. ה-26 נרצחו על ידי משטרת קרסנובודסק. נסיבות הרצח או ההוצאה להורג אינן ברורות ונתונות במחלוקת, כמו גם מעורבות קציני צבא בריטניה ששהו באזור על מנת להגן על פרס ועל הדרך להודו.
הקומיסרים הובאו לקבורה בבאקו בספטמבר 1920, לאחר שטורקמניסטן נכבשה על ידי הצבא האדום. בשנת 1933 חיבר סרגיי יסנין שיר לזכר הקומיסרים וליאון טרוצקי התייחס בהרחבה לחלקה של בריטניה בספרו "בין לבנים לאדומים". בשנת 1965 צולם סרט קולנוע על הקומיסרים ורציחתם. כמו כן, בתקופת ברית המועצות נכתבו מספר יצירות מוזיקליות בנושא. בכל שנות ברית המועצות הקומיסרים של באקו היו סמל המאבק הבולשביקי במלחמת האזרחים ברוסיה.
אקלים

טורקמנבאשי ממוקמת באזור אקלים צחיח באופן קיצוני, כמות המשקעים השנתית הממוצעת אינה עולה על 125 מילימטר. הטמפרטורה הממוצעת מגיעה ל-28 מעלות צלזיוס ביולי (החודש החם בשנה) ול-2 מעלות בינואר.
כלכלה ותחבורה

העיר מהווה את הנמל היחיד של טורקמניסטן והנמל הגדול ביותר בכל מרכז אסיה ובה ממוקמת תחנת הרכבת הטרס-כספית, המחברת אותה לבירה אשגבאט ומזרחה. בשנת 1956 נפתח בסמוך לעיר שדה תעופה, שהורחב ושופץ ב-2010 לשדה תעופה בינלאומי מודרני. שירות מעבורת מקשר את טורקמנבאשי עם באקו.
באופן מסורתי מתבססת כלכלת העיר על נפט וגז טבעי וכוללת את בית הזיקוק הגדול במדינה.
ב-2007, לאחר ביקור בעיר, הכריז נשיא טורקמניסטן, גורבנגולי ברדימוחמדוב, על פיתוח רצועת החוף שממערב לעיר כאזור נופש ותיירות בשם אווזה (Awaza). תנופת הפיתוח התיירותי הובילה לפיתוח תשתיות ומרכזי מסחר בעיר.
לקריאה נוספת

טום רייס, האוריינטליסט, כתר ספרים 2007, עמ' 88-94
הערות שוליים

↑  Turkmenistan: Administrative Division (Regions and Districts) - Population Statistics, Charts and Map, citypopulation.de
↑  ראו עוד על הגרסאות השונות בערך קומונת באקו
↑  טרוצקי על בריטניה
↑  אווזה, אתמול, היום ומחר
| --- | --- |
בקרת זהויות :  GND: 4534699-9  VIAF: 241208915   WorldCat (עם VIAF): 241208915
פיבי דינבור

| --- | --- |

 לידה:  17 באפריל 1995 (בת 29) מנצ'סטר, הממלכה המאוחדת
 מדינה:  הממלכה המאוחדת הממלכה המאוחדת
 תקופת הפעילות:  מ-2009
 מקום לימודים:  בית הספר צ'ידל הולם 
 פרופיל ב-IMDb
 
פיבי הארייט דינבור (באנגלית: Phoebe Harriet Dynevor; נולדה ב-17 באפריל 1995) היא שחקנית אנגלייה, מוכרת בשל תפקידיה בסדרות "עלילות דיקנס" (2015–2016), "סנאץ'" (אנ') (2017–2018), "יאנגר" (2017–2021) ובזכות תפקידה בתור דפני ברידג'רטון בסדרה "ברידג'רטון" (2020–2022); עליו קיבלה מועמדות לפרס סטלייט.
ראשית חייה

דינבור נולדה במנצ'סטר שבאנגליה לטים דינבור והשחקנית סאלי דינבור (אנ'). יש לה אח צעיר בשם סמואל ואחות צעירה בשם הארייט. היא למדה בבית הספר צ'ידל הולם (אנ').
קריירה

בשנת 2009 קיבלה דינבור את תפקידה הראשון בדמות שיבון מיילי בעונה החמישית של הסדרה "ווטרלו רואד" (אנ'). היא הופיעה גם במספר דרמות בריטיות כמו "מונרו" (אנ') ו"המוסקטרים". היה לה תפקיד משנה בדרמה "נשות האסירים" (אנ') ששודרה ברשת BBC כשגילמה את דמותה של לורן, בתו של גנגסטר. בשנת 2014 הופיעה בעונה השנייה של הסדרה "הכפר" (אנ') ובשנים 2015–2016 גילמה את מרתה קרצ'יט בסדרה "עלילות דיקנס".
בשנת 2016 פורסם כי דינבור תככב לצד לוק פסקואלינו ורופרט גרינט בקומדיית הפשע "סנאץ'" (אנ'), ובכך ביצעה את הופעת הבכורה שלה בטלוויזיה האמריקאית. הסדרה שודרה לראשונה ב-16 במרץ 2017 ובהמשך חודשה לעונה שנייה. בשנת 2017 הצטרפה דינבור לצוות השחקנים של סדרת הדרמה הקומית "יאנגר" בתפקיד קלייר.
בשנת 2019 היא לוהקה לתפקיד ראשי בסדרת הדרמה התקופתית של נטפליקס, "ברידג'רטון", בתפקיד דפני ברידג'רטון. הסדרה עלתה לאוויר בדצמבר 2020. היא חזרה על תפקידה בעונה השנייה של הסדרה. דינבור אישרה כי דמותה לא תופיע בעונה השלישית.
בשנת 2021 עשתה דינבור את הופעת הבכורה שלה בסרט עלילתי בתור הקרמיקאית קלריס קליף בסרט הביוגרפי "The Colour Room".
באפריל 2022, דינבור כיכבה כגרסה בדיונית של עצמה בגרסה המחודשת הבריטית ל-"10 אחוז" ב-אותו השם. הסדרה עלתה באמזון פריים וידאו.
בשנת 2023, דינבור כיכבה בסרט הביוגרפי של נטפליקס, "Bank of Dave", לצד רורי קיניר, וכיכבה לצדו של אלדן ארנרייך בסרט המותחן האירוטי "משחק הוגן" שעלה בפסטיבל סאנדנס ומאוחר יותר נמכר לנטפליקס.
חיים אישיים

בחודש מאי 2024, דווח כי דינבור התארסה לבן זוגה השחקן קמרון פולר(אנ').
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2021 | The Colour Room | קלריס קליף |  |
| 2023 | הבנק של דייב (אנ') | אלכסנדרה |  |
| 2023 | משחק הוגן | אמילי מאיירס |  |
| 2025 | Beneath the Storm |  |  |
| TBA | Wichita Libra | פראני ג'ייקובס |  |
| TBA | The Threesome |  |  |
| TBA | Anniversary | ליז |  |
| TBA | I Heart Murder |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009–2010 | דרך ווטרלו (אנ') | שיבון מיילי | תפקיד ראשי (עונה 5); 20 פרקים |
| 2011 | Monroe (אנ') | פיבי קורמק | פרק: "Episode Four" |
| 2012–2013 | נשות האסירים (אנ') | לורן | 10 פרקים |
| 2014 | הכפר (אנ') | פיבי רנדל | תפקיד ראשי (עונה 2); 6 פרקים |
| 2015 | המוסקטרים | קמיל | פרק: "The Prodigal Father" |
| 2015–2016 | עלילות דיקנס | מרתה קרצ'יט | 11 פרקים |
| 2017–2018 | סנאץ' (אנ') | לוטי מוט | תפקיד ראשי (2 עונות); 20 פרקים |
| 2017–2021 | יאנגר | קלייר או'בריאן | 17 פרקים |
| 2020–2022 | ברידג'רטון | דפני ברידג'רטון | תפקיד ראשי (2 עונות); 16 פרקים מועמדת פרס סטלייט לשחקנית הטובה ביותר בסדרת דרמה (2021) |
| 2022 | 10 אחוז | עצמה | פרק: "Episode #1.5" |
הערות שוליים

↑  Cohen, Francine (2014-08-03). "Who's that girl? We meet The Village actress Phoebe Dynevor". Express.co.uk (באנגלית). נבדק ב-2017-06-03.
↑  Pedersen, Erik (2016-09-23). "Phoebe Dynevor Joins Crackle's 'Snatch'; Jona Xiao Recurs On BET's 'Being Mary Jane'". Deadline (באנגלית אמריקאית). נבדק ב-2017-06-03.
↑  Muessen, Megan (2017-04-19). "TVLine Items: Snatch Renewed, Superheroes Get Decoded and More". TVLine. נבדק ב-2017-06-03.
↑  Andreeva, Nellie (10 ביולי 2019). "Phoebe Dynevor & Regé-Jean Page To Headline Shondaland's 'Bridgerton' At Netflix; 10 Others Cast". {{cite web}}:  (עזרה)
↑  Thorne, Will (10 ביולי 2019). "Phoebe Dynevor and Regé-Jean Page Join Julie Andrews in Netflix Shondaland Series". {{cite web}}:  (עזרה)
↑  Tracey Harrington McCoy, Phoebe Dynevor Reveals She Won't Be in 'Bridgerton' Season 3 But Is 'Excited to Watch as a Viewer', פיפל, ‏30 בינואר 2023
↑  אמיר בוגן, אחרי הבכורה בסאנדנס: סרט פרובוקטיבי עם כוכבת "ברידג'רטון" יימכר לנטפליקס, באתר ynet, 23 בינואר 2023
↑  אבנר שביט‏, הכי סקסי שיש: הסרט הלוהט שנטפליקס קנתה בסכום שיא מטורף, באתר וואלה, 25 בינואר 2023
↑  עומר דניאל,'"`UNIQ--nowiki-0000000E-QINU`"'הדוכס ואני: כוכבת "ברידג'רטון" פיבי דינבור מאורסת, במדור "פנאי פלוס" באתר ynet‏, 8 במאי 2024
| --- | --- |
בקרת זהויות :  LCCN: no2018164262  VIAF: 1903154441726935460008   WorldCat (עם VIAF): 1903154441726935460008
דניאל ברוקס

| --- | --- |

ברוקס בטקס פרסי ה-Peabody השנתי ה-73 בשנת 2014
 לידה:  17 בספטמבר 1989 (בת 35) אוגוסטה (ג'ורג'יה), ארצות הברית
 מדינה:  ארצות הברית ארצות הברית
 תקופת הפעילות:  מ-2011
 עיסוק:  שחקנית זמרת
 מקום לימודים:  בית הספר ג'וליארד  South Carolina Governor's School for the Arts & Humanities 
 פרסים והוקרה:  פרס עולם התיאטרון (2016) 
 פרופיל ב-IMDb
 
דניאל ברוקס (באנגלית: Danielle Brooks; נולדה ב-17 בספטמבר 1989) היא שחקנית וזמרת אמריקאית. מוכרת בעיקר בעקבות תפקידה בסדרה המקורית של נטפליקס, "כתום זה השחור החדש". ברוקס הייתה מועמדת לפרס טוני עבור דמותה של סופיה בברודוויי לשנת 2015 במחזה "הצבע ארגמן".
ראשית חיים

ברוקס נולדה באוגוסטה, ג'ורג'יה וגדלה בקרוליינה הדרומית, למשפחה נוצרית. אביה היה דיאקון ואמה, שרה. היא החלה לשחק בגיל שש במחזה ילדות המספר את סיפור חייו של ישו שהוצג על ידי הכנסייה שלה. בשנתיים האחרונות שלה בתיכון, היא למדה בבית הספר למנהל ומדעי הרוח של מושל קרוליינה הדרומית, בית ספר תיכון לאמנות סלקטיבית. כמו כן, למדה דרמה בבית הספר ג'וליארד וסיימה את לימודיה בשנת 2011.